**IKIMOKYKLINIO UGDYMO GRUPĖS „NYKŠTUKAI“ NUOTOLINĖS UGDOMOSIOS VEIKLOS PLANAS**

**Trukmė**: **nuo 2020 m. gegužės 4 d. iki gegužės 8 d. (1 savaitė)**

**Tema**: „***Visi turi savo namelius“***

Ką veiksime?

* PADAINUOSIME, pašoksime, atliksime ritmines pratybas.
* PASIKALBĖSIME, kodėl yra svarbu turėti namus.
* MOKYSIMĖS savo namų adresus.
* STEBĖSIME, kuo visi namai panašūs, kuo vieni nuo kitų skiriasi.
* PIEŠIME savo namą, kuriame gyvename.
* Meninio ugdymo pedagogės siūloma veikla:

„Dvi varlytės“ <https://www.youtube.com/watch?v=MAWgSJZSEms>

Linksmas šokis „Tiki tiki room“ <https://www.youtube.com/watch?v=UP-ctUE4DHo>

Ritminės pratybos <https://www.youtube.com/watch?v=wCxQPxC7J7E>

* Pasidžiaukime savo namais, kuriuose saugu, gera būti kartu su namiškiais:

„Linksmybių namai“ <https://www.youtube.com/watch?v=egxf2Z_v_YU>

**Namas** – [pastatas](https://lt.wikipedia.org/wiki/Pastatas), skirtas žmogui gyventi. Namą sudaro [stogas](https://lt.wikipedia.org/wiki/Stogas) ir [sienos](https://lt.wikipedia.org/wiki/Siena), durys, langai, kurių [funkcija](https://lt.wikipedia.org/wiki/Funkcija) saugoti gyventojus nuo nemalonių oro sąlygų: lietaus, karščio, vėjo ir šalčio, ir nuo įsibrovėlių. Name, be žmonių, taip pat gali gyventi naminiai gyvūnai. Kartais žodis „namas“ turi reikšmę „bet kokio gyvūno gyvenamoji [buveinė](https://lt.wikipedia.org/wiki/Buvein%C4%97)“. Įsidėmėkime namo sandarą, linksmai klausydami ir stebėdami vaizdo įrašą „Ežio namas“:

„Ežio namas“ <https://www.youtube.com/watch?v=dcNhMv4YCyI>

**Daugiabutis namas** gali būti tiek blokinio namo tipo ir [plytinio](https://lt.wikipedia.org/wiki/Plyta) namo tipo. Aukštų skaičius yra nevienodas.

**Vienkiemis** – atskira [sodyba](https://lt.wikipedia.org/wiki/Sodyba) su žemės sklypu.

Namus turi ne tik žmonės, bet ir paukšteliai, žvėreliai, skruzdėlės, bitės ir kt.


**Avilys** – įrenginys [bičių](https://lt.wikipedia.org/wiki/Bit%C4%97s) šeimai, kartais dviem ar daugiau šeimų laikyti.

**Šuns būda** – [šuniui](https://lt.wikipedia.org/wiki/%C5%A0uo) skirtas namelis ar kitas nedidelis panašus pastatas, buveinė su sienomis ir stogu, apsaugantys gyvūną nuo nepalankių [oro](https://lt.wikipedia.org/wiki/Oras) sąlygų. Uždaroje būdoje įrengtas guolis gali teikti gyvūnui saugumo jausmą, nes joje galima pasislėpti, taip pat apsaugo nuo blogo oro ([kritulių](https://lt.wikipedia.org/wiki/Krituliai), [šalčio](https://lt.wikipedia.org/wiki/%C5%A0altis)), teikia pavėsį. Šuns būda pastatoma teritorijos, kurią saugos šuo, pasirinktoje vietoje, atskirame [voljere](https://lt.wikipedia.org/wiki/Voljeras). Būdos taip pat įrengiamos veislynuose, [gyvūnų globos](https://lt.wikipedia.org/wiki/Gyv%C5%ABn%C5%B3_globa) namuose.

Pajudėkime:

„Šokam rokenrolą KARAOKĖ“ <https://www.youtube.com/watch?v=4DjpjHWbE18>

**Užduotis – „Kaip pavadintum šiuos namus?“** (kiekvienai nuotraukai parinkime tinkamą pavadinimą: sodo namelis, privatus vienos šeimos namas, daugiabutis namas, šuns būda, bičių avilys. Kuo visi namai panašūs, kuo vieni nuo kitų skiriasi?



* Išmokime savo namų adresus.

**Pamąstykime, kodėl namų adresai mums reikalingi?**

* Vartykime knygeles ir žiūrėkime iliustracijas, ieškokime būstų, kuriuose gyvena pasakų veikėjai. Prisiminkime, kokius namelius statė trys paršiukai:

Pasaka „Trys paršiukai“ <https://www.youtube.com/watch?v=e_B2GTOTPVA>

Pastebėkime, kokių namų (aukštų, žemų, senų ar naujų, mūrinių ar medinių) yra mūsų gatvėje.

* Atlikime kūrybinę užduotį. Nupieškime savo namą, kuriame gyvename.

Labai lauksiu jūsų įspūdžių, atsiliepimų elektroniniu paštu, adresu [karaliutesasnauskiene@gmail.com](mailto:karaliutesasnauskiene@gmail.com)

Būkite sveiki.

Auklėtoja I. Sasnauskienė